Sport – Laerskool Elarduspark
Sport speel ‘n belangrike rol in die vorming en ontwikkeling van u leerders. Lardie leerders word aangemoedig om gebruik te maak van al die
sportgeleenthede wat die skool aanbied om op só ‘n manier te ontwikkel as gebalanseerde tieners.
Atletiek leer ‘n leerder volharding, deursettingsvermoë en selfdissipline om sodoende liggaamlike ontwikkeling te bevorder. Atletiek berei ook ‘n leerder voor vir sy/haar “Wedloop van die Lewe” wat lei tot volwassenheid. Leerders leer oor gesonde eet-gewoontes en hoe om dit toe te pas in sy/haar daaglikse lewe. Atletiek bied geleenthede om tot op `n hoë ouderdom deel te neem en doelwitte te stel om aan Suid-Afrikaanse en Wêreldkampioenskappe, Internasionale Deelname en Olimpiese Spele deel te neem.
Super 12- Kompetisie
Afrigters en Oefenrooster
Buite-afrigter: GB de Klerk – Little Legends
SA Kampioenskappe: Nadia Nel: Hekkies, Spiesgooi
SA Kampioenskappe: Nico du Randt: 150m hekkies
Gauteng kampioenskappe: 2 sliwer medaljes en 4 brons medaljes
SA Kampioenskappe: Heike de Klerk: 80m en 100m aflos
Gauteng kampioenskappe: 1 Silwer medalje
SA Kampioenskappe: 3 Lardie deelnemers
Jean van den Berg: 1e Gewigstoot
Hanno de Klerk: 2e Verspring
Heike de Klerk: 3e Verspring
Gauteng-Kampioenskappe: 9 Lardie deelnemers
2 Goue medaljes, 1 Silwer medalje, 1 Brons medalje
Lardies eindig 2e in die Super 12 kompetiesie
SA Kampioenskappe: 7 Lardie deelnemers:
Danique Müller: 2e 150m Hekkies
Scarlett Fairbanks: 3e Gewigstoot
Jean van den Berg: 3e Gewigstoot
Gauteng Kampioenskappe: 12 Lardie deelnemers
2 Goue medaljes
2 Silwer medaljes
2 Brons medaljes
Lardies wen die Super 12 Kompetiesie te Potchefstroom, 11 Goue medaljes, 20 Silwer medaljes en 20 Brons medaljes
Gauteng kampioenskappe: 15 Lardie deelnemers
Jean van den Berg: 1e Spiesgooi (Nuwe rekord), 2e Diskus, 3e Gewigstoot en hy word gekroon as Victor Laudorum by die byeenkoms.
Scarlett Fairbanks: 1e Diskus (Nuwe rekord)
Gustav Mienie: 2e 150m
Lardies wen die Top 10 kompetiesie, te HS Waterkloof
Lardies wen die Clusterbyeenkoms
SA Kampioenskappe is gekanseleer
Werner Botha : Olimpiese Spele, Finaal – 800m en deelname aan verskeie Internasionale wedlope.
Willie de Beer : 2012 Olimpiese Spele, Aflos-span en deelname aan verskeie Internasionale wedlope.
Hekkie atlete by Super 12-Atletiek kompetisie 2019
Atletiek Byeenkoms 2019
BULLETJIE-RUGBY GR R-GR 2
Laerskool Elarduspark sien rugby as ‘n belangrike opvoedingsmeganisme om seuns na volwassenheid te lei. Dis waar hulle die basiese vaardighede van die spel leer soos bal vang, aangee en skopvaardighede. Ons leerders leer om in die dinamika van ‘n span saam met spanmaats te speel. Ons sal graag wil sien dat elke speler se volle potensiaal en liefde vir die sport ontwikkel word tot voordeel van sy menswees.
‘n Chinese gesegde sê: Die geheim van vooruitgang is jy moet êrens begin. Vir talle seuns is Bulletjie rugby die begin van ‘n asemrowende rugby reis by Laerskool Elarduspark.
Laerskool Elarduspark het ‘n jaarlikse tradisie waar elke o/8 bulletjie seun en sy pa op ‘n pa en seun toer gaan te Zwartkloof Private Game Reserve. Die toer word self deur die ouers gereël. Hulle begin reeds in Februarie met fonds-insamelingsprojekte en verkope van eetgoed, koeldrank ens. by elke oefening. Tydens die toer word die seuns blootgestel aan 15 man rugby. Hulle word bygestaan en ondersteun met die oorskakelingsfase.
Deur die loop van die seisoen skakel die 0/8 seuns oor van “Rip”-rugby na “Tackle”- rugby wat hulle tydens die toer na Zwartkloof toepas. Dit is goeie oefening voor hulle in die 4de kwartaal begin oorskakel na 15-man rugby. Elke span kry die geleentheid om te kan speel en ‘n liefde vir die sport te ontwikkel. Jaarliks neem ons aan ten minste drie vriendskaplike bulletjiedae deel, vier Liga bulletjiedae, die Menlo-Bulletjiedag asook die Loftus-Bulletjiedag.
Ons bulletjies het in 2020 gegroei na 273 seuns en ons sien uit na ‘n BLINK toekoms vir ons seuns.
Mnr H Otto
Die afrigters moet “boksmart” gekwalifiseerd wees om so ‘n spannetjie te kan afrig en woon sodoende die nodige kursusse by.
Ouers wat sou belangstel om ‘n afrigter of skeidsregter te wees vir die Bulletjies kan ‘n epos stuur aan rsmit@lardies.co.za
Die Bulletjies oefen Woensdae-aande van 17:00–18:00. Wedstryde vind op Saterdae plaas. ‘n Program word aan die begin van die seisoen aan die ouers beskikbaar gestel met die onderskeie plekke waar die wedstryde gaan plaasvind. Tydens die oefening ontvang u dan die tye van die eerskomende Saterdag se wedstryde tesame met die padkaart.
Oefeninge begin in Februarie en eindig in Junie. Die bulletjies speel in die begin “Rip”-rugby en daarom vind daar in die 4de kwartaal ‘n oor-bruggingskursus plaas waar die seuns leer om te duik ter voorbereiding van hulle 0/9 rugbyjaar.
Die afrigterskorps van Laerskool Elarduspark glo dat rugby ‘n sportsoort is wat positiewe energie by leerders ontwikkel en terselfdetyd hulle emosioneel en fisies sterk maak. Om die seuns bekend te stel aan 15-man rugby: Moet hulle geskik wees om fisiese en kontak rugby te speel maar dit moet nie die speler afskrik nie.
Om die seuns maksimaal betrokke te kry en geleentheid te bied om met die bal te speel en om sy individuele vaardighede te ontwikkel. Drieë moet makliker aangeteken word en dit is vir die speler baie waardevol en dit is ‘n belangrike element in die leerproses. Aandag moet aan die ontwikkelling van spelers binne die reëls gegee word en die wenmotief moet nie spel oorheers nie.
Afrigters & Oefentye
Al die spanne word afgerig deur gekwalifiseerde en bekwame afrigters. Spelers kry dus blootstelling aan tegnieke en die spel rugby. Rugby word beoefen in kwartaal 1, 2 en 4.
Rugby Program 2020 Rugby Afrigters 2020
Vaardigheids-oefeninge ter voorbereiding van die volgende jaar.
Oorskakelingsprogram vir o/8 Bulletjies na 15 man rugby.
Was ‘n ongelooflike goeie jaar vir Laerskool Elarduspark. Ons het verskeie uitstekende prestasies verwerf. Drie van die vier A – spanne het medaljes verower by Super 12, o/9 A verower brons, 1ste span kry ook brons en die o/10 A seuns verower goud.
Tydens die Blou Bulle Suid-Oos liga het Laerskool Elarduspark algeheel 1ste geëindig en met 43 punte algeheel gewen. Spanne wat uitstekend presteer het was die o/9 A, o/10 A en o/11 A spanne wat liga naaswenners was en die o/9 B en 1ste rugbyspan wat ligawenners was. Laerskool Elarduspark was slegs 1 van 2 skole in Pretoria wat al vier die A-spanne deurgedring het na die Blou Bulle semi finale, waar twee spanne die o/10 A en 1ste span deurgedring het na die Blou Bulle finaal. Die o/10 A-span is as Blou Bulle wenners gekroon en die 1ste-span as Blou Bulle naaswenners.
Ons het ook vier seuns in die provinsiale spanne opgelewer, Happy Makate en Rudolph Louw by die o/12’s en Wernich Barkhuizen en Nico du Randt by die o/13’s. Nico du Randt is ook later die jaar aangewys as die kaptein van die Blou Bulle 7’s span. Met al die rugby se pragtige prestasies die afgelope 3 jaar, het die Blou Bulle Rugby Unie besluit dat ons na die top liga beweeg van die Blou Bulle in 2018 asook na die A- afdeling van die Super 12-reeks.
Die jaar 2018 was ‘n goeie rugby jaar vol nuwe uitdagings. Ons beweeg op na die Super 12 se A – afdeling waar ons 0/9A ’s silwer verower het, ons 1ste span 5de plek, die 0/10 A’s was 10de en die 0/11 A’s 7de. Ons as rugbyskool eindig algeheel 5de. Ons spanne het gemengde welslae verwerf op verskillende toere tydens die April vakansie, ons 0/10 A span het ongelukkig in die finaal verloor by Konka… Waar ons 1ste rugbyspan die finaal kon wen en die tweede agtereenvolgende jaar wegstap met die trofee.
Die jaar se liga was vol opwinding, omrede die skool die eerste keer in 6 jaar weer in die A 1 liga speel. Ons Lardies het gekook en eindig algeheel 5de in die top liga van die Blou Bulle. Ons skool se 1ste span het as naaswenners van die liga uit die stryd getree waar hulle ongelukkig in die Blou Bulle semi finaal vasgeval het. Ons skool se A – spanne was algeheel 2de na afloop van die liga.
Op provinsiale vlak presteer die lardies weer soos altyd en spog met twee seuns in die Blou Bulle se Cravenweekspan naamlik Rudolph Louw en Happy Makate.
In 2019 het Laerskool Elarduspark pragtig presteer op die rugbyveld. Ons 0/9 rugbyspanne toer vir die 1ste keer na Camp Discovery waar hulle al hulle wedstryde met meer as 40 punte wen en stap as toerwenners weg. Die 0/10’s, 0/11’s en 0/13’s toer Konka toe waar hulle ook presteer het en goed kon voorberei vir die liga.
Die Super 12 in 2019 het ongelukkig geen uitslae gelewer nie, omrede die groepwedstryde uitgereën het. A1 liga was soos gewoonlik kliphard elke wedstryd, tog het ons algeheel as skool 2de in die A1 liga gekom en verbeter van 5de plek af in 2018. Ons 0/9 A span is as ligawenners gekroon en die 0/13 B en 0/10 B naaswenners.
Twee seuns word gekies vir die Blou Bulle onder 12 span Danré Tustin en Kevin Clarke.
Slegs vriendskaplike wedstryde was gespeel en die res van die seisoen afgelas agv Covid19 pandemie.
Mnr Francois van Wyk, afrigter wat tans by die skool onderwysers is, het ook vir die Pumas Currie Beker gespeel.
o/9 C Bekker 2019
Gholf proewe vind plaas aan die einde van kwartaal 3. Leerders by Laerskool Elarduspark neem elke jaar deel aan die Oos-Distrik Gholf Liga. Dit vind in die vierde kwartaal plaas. Die top agt leerders verteenwoordig die skool teen die beste skole in die Ooste. Daar word Maandae op verskeie bane in Pretoria gespeel en die wedstryde strek oor vier weke. Nog ‘n hoogtepunt by Laerskool Elarduspark is die Super 12- Gholfkompetisie wat ook jaarliks plaasvind in Oktober. Hier speel die beste vier gholfers van die skool teen die beste van die beste. Dit strek oor twee dae en leerders groei volwaardig na jong opkomende sportsterre. Die skoolspanne, sowel as individuele spelers wat seuns en dogters insluit, presteer eweneens puik in toernooie.
Daar is ‘n goed gestruktureerde gholf kliniek by Wingate Gholfklub waar leerdes afrigting kan ontvang. Vir enige navrae oor die gholf kliniek skakel Philip du Preez op 0824102471. Wanneer privaatlesse verlang word, moet dit self met die privaat afrigter gereël word.
Wat beteken gholf vir ons skool se gholfspelers? Gholf is vir baie spelers soos ‘n toevlugsoord; as ek op die baan uitkom is dit net ek en die baan en die spel; ek is vir daardie tydperk in ‘n ander wêreld. Deur in die natuur te speel word angs fisiologie verlaag. Gholf verbeter aandagspan en volharding. Gholf bou die karakter van ons sportsterre en belangrike lewenslesse word daaruit geleer. Die belangrikste is dat Gholf pret is vir die spelers.
Mnr Eduan Meyer (Gholf-organiseerder)
Mnr Phillip du Preez (Gholf-afrigter)
Sel: 082 410 2471
Weekliks. Tye en dae word self met Phillip du Preez gereël. Oefening vind plaas dwarsdeur die jaar.
Liga-wedstryde vind plaas tydens die eerste vier weke in die vierde kwartaal.
Liga: Leerders by Laerskool Elarduspark neem elke jaar deel aan die Oos-Distrik Gholf Liga. Dit vind in die vierde kwartaal plaas. Die top agt leerders verteenwoordig die skool teen die beste skole in die Ooste. Daar word Maandae op verskeie bane in Pretoria gespeel en die wedstryde strek oor vier weke.
Super 12- Kompetisie: Nog ‘n hoogtepunt by Laerskool Elarduspark is die Super 12- Gholf-kompetisie wat ook jaarliks plaasvind in Oktober. Hier speel die beste vier gholfers van die skool teen die beste van die beste. Dit strek oor twee dae en leerders groei volwaardig na jong opkomende sportsterre.
Runako Brynard, Jean du Randt en Kaylin vd Merwe verwerf provinsiale kleure
Super 12-Gholf Kompetisie – Brons
Super 12: Jean du Randt wenner Zero-voorgee afdeling
Jean du Randt en Kaylin van der Merwe verwerf provinsiale kleure
Super 12-Gholfkompetisie – Goud (Algehele wenners)
Super 12: Wandré Gilfillan Wenner I.P.S-afdeling
Gholfspan verwerf ‘n 8ste plek by die Super 12
Wingate Park Country Club word gebruik.
Gholf manne by Super 12-Gholf Kompetisie 2019
Super 12-Gholf Groot Brag
Super 12-Gholf Toernooi 2017
Die Graad 1 tot 3 (o/7 – o/9) seuns en dogters speel mini-hokkie. Mini-hokkie oefeninge begin reeds in die tweede kwartaal, een keer per week. In die derde kwartaal is dit twee keer per week. Spelers neem deel aan rondomtalies wat op Dinsdae en Donderdae plaasvind in die derde kwartaal.
o/7 – 0/9 speel Rondomtalies.
Dit vind op Saterdae plaas by verskillende skole.
‘n Paar wedstryde word deur die loop van die oggend gespeel.
Daar word gepoog om ‘n liefde vir die spel van hokkie by spelers te ontwikkel. Basiese vaardighede vir hokkie word ontwikkel en aangekweek en hulle leer hoe om die spel te “lees” in ‘n kleiner formaat. Samewerking tussen spelers word ontwikkel (spansport, nie een-man-sport). Spanne word toegerus met die nodige toerusting. Almal van graad 1 tot graad 7 neem baie gretig deel. Alle oefeninge en wedstryde word deur spelers bygewoon.
Tydens Mini-hokkie is dit vir ons belangrik om die spelers so veel as moontlik aan wedstryd situasies bloot te stel. Spelers vorder baie goed en hul sportsmangees word goed ontwikkel in wen en verloor situasies.
Elke leerder, seun en dogter, kry die geleentheid om aan hokkie deel te neem. Hulle word die geleentheid gegun om aan ‘n spansport deel te neem en so sportmangees op te bou.
Deelname aan Ligas en Rondomtalies
0/10 – 0/13 speel Ligas.
Dit kan op enige dag plaas vind afhangende van die bepalings.
Gauteng-Noord doen hierdie bepalings.
Die 0/13A spanne neem deel aan Super 12-kompetisie.
Die hokkieseisoen strek van Maart tot September. Kwartaal twee en drie se oefentye kan verskil.
Super 12 – Ons het algeheel 15de geëindig, die seuns was 15de en die dogters 12de.
Cameron Davids behaal o/13 Noord Gauteng Hokkie span.
Super 12 – Ons het algeheel 12de geëindig, die seuns was 18de en die dogters 12de.
Jacques Odendaal, oud-leerder van Laerskool Elarduspark, tree op as Provinsiale Skeidsregter by toernooie en ontvang die toekenning vir mees belowendste skeidsregter in Gauteng Noord.
Tans word daar by die skool, NG Gemeente Elarduspark en op Hoërskool Waterkloof se astro geoefen.
Super 12-Hokkie 2019
Mini-Krieket word aangebied vir die Graad R – 2 (o/6 – o/8) seuns en dogters. Wedstryde vind plaas op Saterdae waarvan ongeveer 10 wedstryde gespeel word per span tydens die seisoen en ‘n verdere 4 dag-aand wedstryde vir die Gr R en 1’s. (Julie – September). Ons gebruik van gekwalifiseerde afrigters tydens die krieket seisoen wat verskaf word deur ons skool se krieket akademie. Hierdie afrigters werk met die leerders tydens die oefeninge, en werk terselfte tyd hand aan hand met die ouers tydens die wedstryde. Leerders oefen 2 maal per week tydens die seisoen waarvan elk 40min lank sessie is. Die dae en tye wat die leerder die beste pas in die week word geselekteer deur die ouers.Leerders word van Graad R blootgestel aan hardebal krieket en die graad 2’s begin met volwaardige krieket wedstryde. Mini-Krieket bied elke leerder wat wil deelneem die kans om te speel, hulself te geniet en nuwe maatjies te maak.
Leerders se vaardighede te verbeter in boul-, kolf- en veldwerk.
Om leerders die nodige kennis van wedstryd prosedure te leer.
In die helfte van die graad-1 seisoen word hulle blootgestel aan grootveld krieket, sodat hulle gewoond is teen die tyd wat hulle in graad-2 kom.
Wanneer leerders hul Mini-Krieket loopbane voltooi is hul volwaardig uitgerus met die regte vaardighede.
In 2019 was daar ‘n toetaal van 10 verskeie skole wat ons teen meeste deelgeneem het en waar ons spelers se vaardighede baie ontwikkel het.
In 2019 het ons tans die volgende spanne
o/6 4 spanne
o/7 3 spanne
o/8 2 spanne
Dit is 80 Lardies wat almal deelgeneem het!
Laerskool Elarduspark se doel met elke krieket speler is om hom/haar so toe te rus dat sy/hy gebalanseerd die samelewing kan betree. Massa-deelname is belangrik en suiwer aanmoediging is die manier waarop ons dit bereik. Laerskool Elarduspark is ‘n trotse voorganger van uitmuntende sportmangees en ons kweek dit reeds van ‘n vroeë ouderdom by die spelers. Spelers dra die blou van Laerskool Elarduspark met trots!
Ons het aan die begin van 2019 ook ‘n nuwe initiatief begin by die skool waar ons aan die begin van die jaar ‘n tipe proewe hou om ‘n verkleinde groep van elke ouderdom te kies ( rondom 20 leerders ) wat dan hand aan hand teen ‘n minimale bedrag eenkeer ‘n week groep afrigting kry vanaf ons skool se akademie. Ons hoof doelwit hiermee is om ons leerders reg deur die jaar krieket te beoefen sodat ons met al die top krieket skole in Pretoria kan kompeteer.
Laerskool Elarduspark neem deel aan:
Suid-Oos A2 Liga o/9 – o/13.
Super 12- Kompetisie vir o/11 en o/13 gedurende die Junie/Julie skoolvakansie.
Toere vir ander spanne word beplan
Daar is verskeie fasiliteite beskikbaar waarvan die spelers gebruik maak. Daar is 6 krieketnette waar oefening meestal plaasvind, waarvan twee toe nette is waar boulmasjiene van gebruik maak.
Die krieket-akademie van die skool word deur ‘n privaat maatskappy bedryf maar loop hand aan hand met die skool se krieket. Die skool met sy onderwysers is nog steeds ten volle verantwoordelik vir die skool se krieket maar van die spanne gaan hulp ontvang van ‘n akademie-afrigter.
Die akademie se funksie is om reg deur die jaar met seuns in ouderdomsgroepe te oefen sodat ons krieket kultuur nog voor elke seisoen kan kweek.
Landloop leer ‘n leerder gesonde eetgewoontes, hoe om beserings, terugslae en teleurstellings te hanteer. Landloop is `n sport wat op `n hoë ouderdom steeds beoefen kan word en bied die leerder geleenthede om aan die Suid-Afrikaanse- en Wêreldkampioenskappe deel te neem. `n Landloopatleet leer om op te staan wanneer hy/sy val en sodoende voor te berei vir die wedloop van die lewe wat lei na volwassewording.
Graad 1 – 3: Me. Bianca Roets & Me Wilmari Groenewald
Graad 4 – 7: Me. Lettie Saayman & Janica Labuschagne (Organiseerder)
Seisoen vir deelname is April tot SeptemberAfstande van wedlope
0/8 : 1km
0/9 en 0/10 : 2 km
0/11, 0/12, 0/13 dogters : 3km
0/13 seuns : 4km
Super 12 – 2de plek.
Take 5-Aflos – 3de jaar aangewys as Laerskool Kampioene.
8 Atlete wat deelneem aan die SA Kampioenskappe.
Dogters 0/13 en seuns o/13 wen spankompetisie tydens Super 12 byeenkoms. Seuns 0/13 eindig derde en Dogters 0/12 eindig derde.
Me Janica Labuschagne verwerf Gauteng-Noord kleure en neem deel aan die Suid-Afrikaanse Kampioenskappe.
Ons eie afrigter, Me. Lettie Saayman, verwerf Nasionale kleure en neem twee keer deel aan die Wêreldkampioenskappe. Haar dogter, Letitia Saayman, ook ‘n oud-leerder van Laerskool Elarduspark, het Suid-Afrika in drie agtereenvolgende jare verteenwoordig by die Wêreld-kampioenskappe.
Spoedwerk – atletiekbaan
Uithouvermoë – atletiekbaan
Suid-Afrikaanse Kampioenskappe 2019
Landloop Liga 2019
Filosofie van Skaak: Skaak stel kinders op ‘n vroeë ouderdom in staat om verskeie lewensvaardighede te bemeester, naamlik:
Ontwikkel die brein
Leer die mens hoe om ‘n probleem te analiseer, op te breek, te fokus op die belangrike aspekte en die afleibare elemente uit te skakel.
Vermoë om emosies te beteul
Skaak se kompleksiteit bevorder ook kinders se koördinasie. Daar is net een vereiste aan skaak verbonde – “harde werk”.
Daar is net een vereiste aan skaak verbonde: Dit vereis harde werk.
Me L van Rooy
Afrigting word deur professionele afrigters op Maandae behartig in groepsverband.
Hoofafrigter: Jaco Nelson
Ander: Engela du Toit, Ds Wim Slabbert en Rene Sutherland
Gedurende die 2de en 3de kwartaal neem spanne aan die Liga-wedstryde deel.
Super 12-Skaakkampioenskappe vind in die 2de kwartaal plaas.
8 Spelers verwerf Tshwane – kleure, wat ook deelneem aan die SA’s in spanverband.
3 Liga-spanne kwalifiseer vir die D4 uitspele.
o/9 Liga-span kwalifiseer en neem deel aan die D4 uitspele.
8 Spelers verteenwoordig Tshwane tydens die SA Junior Skaakkampioenskappe
Armand Cruywagen wen die D4 o/13 Individuele Proewe
Armand Cruywagen wen ook die Gauteng o/13 Individuele Proewe
Spanne eindig algeheel 5de tydens die jaarlikse Super 12 Skaaktoernooi
14 Spelers verteenwoordig Tshwane tydens die SA Junior Skaakkampioenskappe
o/9 (eindig 3de, verower brons-medalje), o/11 en o/13 Liga-spanne kwalifiseer vir die Uitspele gedurende die 2de kwartaal.
Mikhal Odendaal en Abigail Webb word uitgenooi na Nasionale Geslote Skaakkampioenskappe
19 Spelers verteenwoordig Tshwane tydens die SA Junior Skaakkampioenskappe.
Carla Theron en Leila Eygelaar word uitgenooi na die Nasionale Geslote Junior Skaakkampioenskappe
Christiaan Coetzee, Suné du Toit, Nadia Schmidt, Armand Cruywagen en Mikhal Odendaal
Goed toegeruste skaakklasse
Skaak deelname 2019
Skaak Sumiltaan 2019
By Laerskool Elarduspark poog ons om vir ons leerders alle moontlike geleenthede te bied sodat hulle tot hul volle potensiaal kan ontwikkel. Om hierdie rede het ons begin met die Junior Tennis Klub by die skool. Die klub word bestuur en alle afrigting word waargeneem deur Daleen Luüs.
Ons doel is om kinderontwikkeling deur middel van tennisvaardighede te bevorder Vaardighede wat deur hierdie program aangespreek word is:
Statiese en dinamiese balans
Hand-oog en voet-oog koördinasie (met of sonder ‘n raket) bal manipulering
Verbetering van konsentrasievermoë
Met die junior tennis word daar gepoog om meer leerders bloot te stel aan die sport tennis omdat dit so ‘n verrykende invloed het op alle vlakke van die kind se ontwikkeling.
Die jnr tennis is vanaf Gr R tot 3. Dit word op die skoolbane aangebied en ook voor skool in die oggende.
Tennisliga word en die 1e en 3e kwartaal van die jaar gespeel. Alle ligawedstryde word op Maandae gespeel. Daar is ‘n o/11 en Oop liga. Die hoeveeleid spanne wat ingeskryf word hang af van die aantal spelers. Daar word ook in die derde kwartaal aan die Super 12 deelgeneem.
In die vierde kwartaal word die Lardie Geslote Tenniskampioenskappe gehou. Hiervolgens word ons ranglys vir die volgende jaar saamgestel, en ontdek ons ook baie nuwe talent. In die tweede kwartaal kry die spelers geleentheid om daagwedstryde te speel om sodoende hulle plek op die ranglys te verbeter.
Ligas – Tye en Ouderdomme
12 spanne neem deel:
4 Seuns 0/13 spanne en 2 dogters 0/13 spanne.
4 seuns 0/11 spanne en 2 dogters 0/11 spanne
4 van die 12 spanne is ligawenners (D oop 2e, D o/11 1e, S o/11 1e en 2e)
Dogters is 2e en seuns 5e. Skool algeheel 3e
4 Seuns 0/13 spanne en 2 dogters 0/13 spanne
2 van die spanne is ligawenners (D oop 1e, S oop 3e)
Rising Stars ontwikkelings toernooi
Slegs 4 dogters neem deel – moet SATA geregistreer wees
Nuwe toernooi vir ontwikkeling van tennis
Dogters is GN wenners
Neem vroeg Februarie 2020 aan Nasionale Toernooi deel
GAUTENG NOORD KLEURE – 2020
Aan die begin van 2020 verwerf Cara-Lee Dillmal haar provinsiale kleure en sou in die Maart vakansie haar provinsie by die Nasionale Kampioenskappe verteenwoordig het.
Super 12-Tennis 2019
Mini-Netbal o/6 – o/9
Wat is Lolliepop Netbal?
8 speelsters in ‘n span
Speelsters ruil posisies na elke helfte
Elkeen kry geleentheid om Lollipop–dolla te wees ( voorheen tellinghouer )
Lolliepop–dolla gee aan elke einde van helfte ‘n suigstokkie aan die beste speelster in die opponerende span
Ons gee aandag aan die volgende aspekte van die ontwikkeling van die kind en die spel netbal:
Me. A Smit
012 – 3451031
0/7 geen spesifikasie
0/8 A en B ens.
0/9 A, B ens.
0/8 en 0/9 spanne – Mini – netbal Feesdae op geselekteerde Donderdae (Speel Lollipop Netbal)
0/7 – twee mini netbaldae
Mag ek netbal en hokkie speel of moet ek kies? Oefentye word gekorreleer en hokkiewedstryde vind in die derde kwartaal op Saterdae plaas. Netbal se mini–netbaldae vind in die tweede kwartaal en hoofsaaklik in die week plaas. Dogters kan dus albei doen en hoef nie te kies nie.
Netbal o/10 – o/13
Ons neem deel aan verskeie kompetisies en toernooie:
Vrienskaplike wedstryde word in die eerste kwartaal gespeel ter voorbereiding van die Super 12 en die liga.
Afrigters woon gereeld kursusse en toernooie by om op hoogte te bly van die nuutste afrigtings tegnieke.
Elke span word afgerig deur `n bekwame afrigter. Die 7 speelsters kry genoeg aandag.
Speelsters kry kwaliteit afrigting wat haar potensiaal verbeter.
Me. A Ras
Oefentye word later deurgegee aan die leerders en ouers.
Gedurende Kwartaal 1 vind proewe en vaardigheids oefeninge plaas.
In Kwartaal 2 neem die kinders deel aan die Ligas & Uitspeelwedstryde
In Kwartaal 4 vind vaardigheidsoefeninge plaas op Dinsdae en Donderdae
o/10 A Liga wenners
o/11 B Liga wenners
o/12 A Liga Naas wenners en dring deur tot by Gauteng Kampioenskappe
o/10 A Liga naas wenners
o/11 A Liga wenners
o/11 B Liga naas wenners
2 weervastebane 4 grasbane
Senior Netbal 2019
Bergfietsry is een van die mees groeiende sportsoorte regoor die wêreld en hou baie voordele in vir kinders. Voordele sluit in:
• Dit is ‘n 100% deelname sport waar leerders die geleentheid kry om die hele tyd deel te neem sonder om langs die veld te staan.
• Dit ontwikkel leerders se vermoë om te focus en konsentreer.
• Dit ontwikkel self-motivering.
• Dit leer en bevorder onafhanklikheid in leerders vanaf ‘n jong ouderdom.
• Dit skep goeie vriendskaps bande.
Ons leerders neem deel aan die ‘Spur Mountain Bike League’. Die Spur liga het ‘n hoërskool en laerskool kategorie. Die hoërskool liga het in 2001 begin met 22 ryers en in 2019 was daar meer as 13 000 inskrywings en meer as 500 skole regoor die land wat deelgeneem het. Suid-Afrika se buurlande soos Namibië, Zimbabwe, Lesotho en Zambia neem ook deel aan hierdie liga. Omdat hierdie sportsoort so groot is in die hoërskole, is dit die perfekte geleentheid om leerders in die laerskool daaraan bloot te stel. Elke leerder wat deelneem ontvang ‘n medalje en daar is selfs aan die einde ‘n geleentheid vir mamma en pappa om ook te ry.
Ons doel is om ‘n liefde te ontwikkel vir hierdie sportsoort maar ook om ‘n gesonde leefstyl aan te moedig. Ons beoog om ‘n fietsry familie te skep wat nie net vir die leerders is nie maar selfs vir gesinne om saam deel te neem. Ons wil elke leerder individueel aanmoedig maar ons wil ook as ‘n span saam werk en die skool se naam hoog hou. Ons beoog ook om elke leerder se vaardighede te verbeter. Ons wil ‘wen of verloor’ daar wegstap en God eer vir die talent en geleentheid.
So as daardie fietswiele in u motorhuis smag na ‘n bietjie grondpad en adrenalien, kontak ons gerus.
Perdesport is ‘n buitemuurse aktiwiteit wat nie slegs fisiese ontwikkeling soos balans, motoriese koordinase, oog-hand koordinasie en sensoriese integrasie verbeter nie, maar ook kognitiewe vaardighede soos geheue, konsentrasie, luistervaardighede en probleemoplossng.
Min dinge kan vergelyk word met die wonderlike verhouding tussen ‘n ruiter en perd. Volgens navorsing kan perdry kinders se emosionele welstand verbeter. Kinders leer lewenvaardighede bv. selfvertroue, geduld, eerlikheid, verantwoordelikheid en leierskap. Boonop ontwikkel kinders ‘n liefde en respek vir die natuur. Hoewel perdry oënskynlik ‘n duur sport is, is dit een van die beste beleggings wat ‘n ouer in hul kinders se toekoms kan maak.
Deur aan te sluit by Laerskool Elarduspark se Perdesportspan, kan ruiters erkenning kry vir hul prestasies in ‘n groot verskeidenheid perdry dissiplines, afhangende van wat hul privaat ryskool aanbied. Ons talentvolle Lardie ruiters neem jaarliks deel aan SANESA interskole skoue onder die skool se naam.
Ons moedig jou graag aan om deel te word van die Lardie perdryspan en sodoende ons skool te verteenwoordig in enige van vyftien verskillende dissiplines bv. skouspring, dresseer, uithouritte, ‘Western Mounted Games’, ‘Mounted Archery’ (sien *SANESA webtuiste). Ruiters wat kwalifiseer kan tot op nasionale vlak deelneem. Ons help graag ouers en ruiters met die logistiek van deelname aan interskole perdesport.
Kontak my gerus vir verdere inligting en leiding indien u kind belangstel om die skool te verteenwoordig in hierdie opwindende sport. Sien uit om u kind binnekort in die interskole arenas te sien!